b'\n_START_ARTICLE_\n\xc5\xa0iauli\xc5\xb3 vyskupija\n_START_SECTION_\nIstorija\n_START_PARAGRAPH_\n\xc5\xa0iauli\xc5\xb3 vyskupija \xc4\xafkurta 1997 m. gegu\xc5\xbe\xc4\x97s 28 d. popie\xc5\xbeiaus Jono Pauliaus II. Pirmuoju \xc5\xa0iauli\xc5\xb3 vyskupu paskirtas Kauno kunig\xc5\xb3 seminarijos rektorius kunigas Eugenijus Bartulis. Vyskupu jis buvo konsekruotas Kauno arkikatedroje bazilikoje 1997 m. bir\xc5\xbeelio 29 d. ir vadovauja iki \xc5\xa1iol.\n_START_SECTION_\nVyskupija\n_START_PARAGRAPH_\nApima vis\xc4\x85 \xc5\xa0iauli\xc5\xb3 apskrit\xc4\xaf, i\xc5\xa1skyrus Akmen\xc4\x97s rajon\xc4\x85. Vyskupijoje gyvena apie 266 t\xc5\xabkst. krik\xc5\xa1tyt\xc5\xb3 katalik\xc5\xb3. Vyskupij\xc4\x85 sudaro 5 dekanatai, juose yra 67 parapijos, kurias aptarnauja 50 kunig\xc5\xb3._NEWLINE_\xc5\xa0iauli\xc5\xb3 vyskupijoje yra visame pasaulyje i\xc5\xa1gars\xc4\x97j\xc4\x99s Kry\xc5\xbei\xc5\xb3 kalnas, \xc4\xafsik\xc5\xabr\xc4\x99 j\xc4\x97zuitai ir benediktinai, veikia kataliki\xc5\xa1ki paramos ir \xc5\xa1eimos centrai. \xc5\xa0iauliuose veikia dvi kataliki\xc5\xa1kos mokyklos. \xc5\xa0iauli\xc5\xb3 vyskupijos glob\xc4\x97ja \xe2\x80\x93 Mergel\xc4\x97 Marija.'